Tiger Steel Engineering LLC | Tel - +971 6 5330775, Sharjah | Online Yellowpages UAE
Ground, Tiger Steel Building, Al Khan Industrial 2, Sharjah
Tel: +971 6 5330775 1-2 Archives - Καθαρή Δύναμη
22/10/2018 2:11 ΜΜ 23/10/2018 12:34 ΜΜ Καθαρή Δύναμη 0 Σχόλια 1-2, αμφισβητούμενες φάσεις, Άρης, Βαρούχας, επίμαχες φάσεις, ΠΑΟΚ
Το σπουδαίο διπλό του ΠΑΟΚ στο «Βικελίδης» στην Αθλητική Κυριακή (ΕΡΤ1, 21/10/18)
22/10/2018 2:00 ΠΜ 22/10/2018 3:27 ΜΜ Καθαρή Δύναμη 0 Σχόλια 1-2, Αθλητική Κυριακή, Άρης, θεσσαλονίκη, ντέρμπι, ΠΑΟΚ, Πασχαλάκης, Πρίγιοβιτς Rente loop op vir Christo Wiese se Titan-groep | Netwerk24
Deur Hanlie Stadler 25 Junie 2019 07:00
Elke maand loop €500 000 se rente op op die vooruitbetaling wat Christo Wiese se Titan-groep aan Steinhoff moet terugbetaal.
Die ooreenkoms ingevolge waarvan dié vooruitbetaling, oftewel rentedraende lening, van €200 miljoen terugbetaal moet word, kan egter nog nie in werking tree nie.
Steinhoff herhaal in sy jaarverslag vir die boekjaar tot September 2018 dat die lening nog uitstaande is en dat gewag word vir die goedkeuring van reguleerders.
Daar is geen aanduiding in die jaarverslag wanneer die goedkeuring verwag kan word of oor watter termyn Titan die geld gaan terugbetaal nie.
Tyrrel Murray, Steinhoff se hoof van beleggersbetrekkinge, sê hulle kan in dié stadium niks meer openbaar maak as wat in die jaarverslag staan nie.
Titan het die geld in November 2017 van Steinhoff gekry as ’n vooruitbetaling vir Wiese se belang in Shoprite deur die Steinhoff-filiaal Pepkor.
Kort voordat die Steinhoff-bom gebars het, was onderhandelinge druk onderweg dat Pepkor Wiese se 128 miljoen Shoprite-aandele gaan bekom en basies só begin om een enorme kleinhandelreus te skep. Die transaksie is geskrap nadat die groep aangekondig het Deloitte, sy eksterne ouditeur, het boekhoukundige ongerymdhede by die groep ontdek.
Markus Jooste het summier as uitvoerende hoof bedank en Wiese het op 14 Desember as voorsitter van die groep bedank.
Die €200 miljoen (in vandag se wisselkoers baie na aan R3,3 miljard) was een van twee lenings. Die ander, van €125 miljoen, is in Oktober 2017 toegestaan, maar is in Februarie 2018 terugbetaal.
Titan het tot 1 September 2018 ’n rentekoers van net 1,5% per jaar op die lening betaal en betaal sedertdien 3%. Dit het die lening vir die boekjaar tot einde September 2018 tot €203 miljoen laat groei, volgens Steinhoff se jaarverslag. Volgens Netwerk24 se berekenings sou die bedrag teen einde Junie al gegroei het tot €207 miljoen.
Die vooruitbetalings is eers in April 2018 openbaar gemaak.
Entiteite waarin Wiese belange het, het eise van meer as €4 miljard teen Steinhoff ingestel. Dit sluit in eise vir die transaksies waarin Wiese se belange in Pepkor en aandele in PSG vir Steinhoff-aandele verruil is op grond van voorstellings oor Steinhoff wat nou blyk bedrieglik was.
Van die eise word in euro en ander in rand aangegee. As die euro-eise omgeskakel word in huidige randwaarde, beloop die eise nagenoeg R64 miljard.
Meer oor: Steinhoff | Titan | Christo Wiese | Meubels | Meubelhandel | Bedrog | Kleinhandel | Kleinhandelaars